**Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за курсова работа* в Системата Дистанционното Обучение.**

**Казус 5:** Д.Т. е фармацевт в аптека в ортопедична клиника. Тя често работи заедно с пациенти при тяхното възстановяване от спортни травми. Работата на г-жа Д.Т. често е свързана с изпълнението на рецепти за нестероидни противовъзпалителни средства, така че рецептата на г-ца Р.П. не е изненада за нея.

Г-ца Р.П. е 22 годишна волейболистка, рецептата ѝ е за Ибопрофен 800 mg таблетки за справяне със следоперативна болка. Пациентката играе в университетския отбор и наскоро е претърпяла операция на крака.

Докато Д.Т. изпълнява рецептата се сеща за наскоро четена статия по въпроса за ефектите на нестероидните противовъзпалителни средства при възстановяването на костите. Тя си спомня, че предклиничните резултати показват, че нестероидните противовъзпалителни средства забавят възстановяването на костите, но това не е потвърдено при хора. Тя разбира, че тези средства засилват негативния ефект на пушенето върху костите. Възможността от забавяне на възстановяването при употреба на нестероидни противовъзпалителни средства не е доказана чрез надеждни клинични изпитвания. Фармацевтката Д.Т. трябва да реши дали да разкрие този възможен риск на г-ца Р.П. , когато тя не е сигурна за информацията?